สวัสดีค่ะ คืออยากจะสอบถามนิดนึงค่ะ มีอาการปวดศีรษะด้านขวาบ่อยมาก หลายครั้ง มักจะร้าวลงต้นคอขวา ประจำค่ะ และหลังๆ มาราว 1-2 เดือนนี้ มีอาการปวดมากขึ้นค่ะ คือปวดขนาดที่ว่าขยับร่างกายยิ่งปวดมาก ล่าสุด ปวดศีรษะตอนเวลากลางดึก คือนอนหลับอยู่ดีๆ ก็ปวดขึ้นมา ปวดอย่างรุนแรงกว่าทุกครั้งเลยค่ะ พอรุ่งเช้าก็อาการปวดศรีษะด้านขวาก็เริ่มเบาลง (ไม่ได้มีการทานยาแต่อย่างใดนะคะ) แต่กลับเจ็บๆ หน่วงๆ ที่หูขวา ร้าวลงกรามค่ะ
สวัสดีค่ะ อาการปวดศีรษะด้านเดียว ปวดร้าวลงไปที่คอนั้นอาจเกิดจากปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา จะเป็นมากระหว่างวัน แต่หากปวดมากจนต้องตื่นขึ้นมากลางดึก จัดว่าเป็นการปวดที่รุนแรง อาจสัมพันธ์กับปวดจากอาการในสมอง เช่นมีเนื้องอกในสมอง โดยมักจะปวดมากขึ้นเรื่อยๆ ปวดมากตอนเช้าและมีอาเจียนพุ่ง ส่วนการปวดไมเกรนนั้นหากปวดหัวมากข้างเดียว มีคลื่นไส้ ตาพร่า ก็เป็นไปได้เช่นเดียวกันหากมีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์การดูแลตัวเองเบื้องต้น พักผ่อน พักการใช้งานสายตาหรือการขยับในท่าทางที่ทำให้ปวดมากขึ้น รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาปวดได้